బివివి ప్రసాద్: భగవాన్ స్మృతిలో..
30 డిసెంబర్ 2015
ఇంగ్లీషు తేదీల ప్రకారం ఇవాళ భగవాన్ శ్రీ రమణమహర్షి పుట్టినరోజు (30.12.1879)
కాస్త సాహిత్యం చదువుకొని, సమాజంలోని అన్యాయాలపై ఆగ్రహంతో ఊగిపోతున్న, ఆదర్శాల కలలు కంటున్నఇరవైఏళ్ళ వయసులో, తెలియని అశాంతి ఏదో మనసంతా కమ్ముకొని, బయటపడే దారి కోసం వెదుక్కొంటున్నపుడు, సౌందర్యస్పృహని బలంగా మేల్కొల్పిన, సమాజంలోని కపట విలువల పట్ల ధిక్కారాన్నినేర్పిన చలమే మళ్ళీ, ఇదిగో నీ గమ్యం ఇక్కడుందేమో చూడు అన్నట్టు ఒక దైవాన్నిజీవితంలో ప్రవేశపెట్టారు. ఆ దైవం పేరు భగవాన్ శ్రీ రమణమహర్షి. ఆయన గురించి చలం రాయగా చదివిన ఆ పుస్తకం 'భగవాన్ స్మృతులు'.
'ఆధ్యాత్మిక గురువులంటే నిన్నుకండిషన్ చేసేవారు. నీ మనస్సునీ, ఎమోషన్స్ నీ, రీజనింగ్ నీ సహానుభూతితో గమనించకుండా ఆదర్శాలని నీపై మోపుతారు.' అని తెలిసీ, తెలియని భయాలతో, ఊహలతో - మనశ్శాంతికోసం వారివంక చూడటానికైనా తటపటాయించే రోజులలో- చలం రాసారు గనుక, ఆశ్రయించారు గనుక, ఈయనను గురించి తెలుసుకోవాలి అనుకొంటూ తెరిచిన పుస్తకం అది.
పుస్తకం చదువుతున్నపుడు భగవాన్ జీవితఘటనలూ, జ్ఞానం గురించిన ఆయన బోధనలూ, తనచుట్టూ ఉన్న సమస్త జీవులపట్లా ఆయన సహజ కరుణాపూర్ణ స్పందనలూ, అత్యంత సరళమైన జీవనవిధానమూ తెలుస్తున్నకొద్దీ, ఈయన గురించే కదా వెదుక్కొన్నది అనే భావంతో గొప్ప ఆనందమో, దుఃఖమో మనస్సు నిండా.
బయటి జీవితపు లక్ష్యాలు, తప్పులు, ఒప్పులు, ఆనంద, విషాదాలకన్నా లోతుగా, వాటికన్నా విలువగా, బాధ్యతగా చేయవలసినది ఉంది, అది తనను తాను తెలుసుకోవటం. ప్రాచీనులు జ్ఞానమనీ, మోక్షమనీ చెప్పింది దీని గురించే. పుస్తకం పూర్తయే సమయానికి అంకురించిన ఇలాంటి నిర్ణయమేదో, తరువాతి జీవితాని కంతటికీ అంతస్సూత్రంగా ఉందనుకొంటాను.
17 ఏళ్ళ యువకుడొకరు అకస్మాత్తుగా, అకారణంగా మృత్యుభయానికి లోనై, సరే ఈ మృత్యువేమిటో చూద్దామని, శరీరాన్నీ, శ్వాసనీ, మనస్సునీ స్తంభింపచేసి, శరీరం కాలిపోయినా మిగిలే దొకటుందని, అదే తన నిజస్వరూపమని, 'తా'నని అంత సులువుగా గ్రహించిన విషయం, మనం గ్రహించవలసివస్తే, మనతో మనం ఎంత తగాదా పడాలో, మనల్ని ఎన్నివిధాల శుభ్రం చేసుకొంటూ, చేసుకొంటూ వెళ్ళాలో, లోలోతుల్లో కంటా ఎంత నిజాయితీ, ఓర్పూ, సాహసం ఉండాలో.. ఎంత కోమలత్వమూ, కాఠిన్యమూ సమకూడాలో..
'భగవాన్ స్మృతుల' కి చలం రాసిన ముందుమాట ఒక కాలేజీ ఎఫ్ఎం రేడియో కోసం చదివింది ఈ సందర్భంగా మరోసారి మిత్రులతో పంచుకొంటున్నాను.
bivivi prasad: bhagawan smrutilo..
30 dissember 2015
ingleeshu tedeela prakaaram ivaala bhagawan shree ramanamaharshi puttinaroju (30.12.1879)
kaasta saahityam chaduvukoni, samaajamlooni anyaayaalapai aagrahamto oogipotunna, aadarsaala kalalu kantunnairavailla vayasulo, teliyani ashanthi edho manasanta kammukoni, bayatapade daari kosam vedukkontunnapudu, soundaryaspruhani balangaa melkolpina, samaajamlooni kapata viluvala patla dhikkaaraanninerpina chalame mallee, idigo nee gamyam ikkadundemo chudu annattu oka daivaannijeevitamlo pravesapettaaru. aa daivam paeru bhagawan shree ramanamaharshi. aayana gurinchi chalam rayaga chadivina aa pustakam 'bhagawan smrutulu'.
'aadhyaatmika guruvulante ninnukandishan chesevaaru. nee manassuni, emotions nee, reasining nee sahaanubhootitho gamaninchakunda aadarsaalani neepai moputaru.' ani telisi, teliyani bhayalatho, oohalatho - manassantikosam vaarivanka chudatanikaina tatapataayinche rojulalo- chalam rasaru ganuka, aasrayinchaaru ganuka, eeyananu gurinchi telusukovali anukontu terichina pustakam adhi.
pustakam chaduvutunnapudu bhagawan jeevitaghatanaluu, ghnaanam gurinchina aayana bodhanaluu, tanachuttuu unna samasta jeevulapatla aayana sahaja karunapurna spandanaluu, atyanta saralamaina jeevanavidhaanamuu telustunnakoddii, eeyana gurinche kada vedukkonnadi ane bhaavamto goppa aanandamo, dukkhamo manassu ninda.
bayati jeevitapu lakshyaalu, tappulu, oppulu, aananda, vishaadaalakannaa lothugaa, vatikanna viluvagaa, baadhyatagaa cheyavalasinadi undi, adhi tananu taanu telusukovatam. praacheenulu ghnaanamanee, mokshamanee cheppindi deeni gurinche. pustakam puurtayee samayaniki ankurinchina ilanti nirnayamedo, taruvaati jeevitaani kantatikee antassuutramgaa undanukontaanu.
17 ella yuvakudokaru akasmaattugaa, akaaranamgaa mrutyubhayaaniki lonai, sare ee mrutyuvemito chuddamani, sariiraannii, swaasanii, manassuni stambhimpachesi, sareeram kalipoyina migile dokatundani, adhe tana nijaswaroopamani, 'taama'nani anta suluvugaa grahinchina vishayam, manam grahinchavalasivaste, manatho manam entha tagaadaa padaalo, manalni ennividhaala subhram chesukontu, chesukontu vellaalo, lolothullo kanta entha nijaayitii, orpoo, saahasam undaalo.. entha komalatvamuu, kaatinyamuu samakuudaaloo..
'bhagawan smrutula' ki chalam raasina mundumata oka callagy efm radio kosam chadivindi ee sandarbhamgaa marosari mitrulatho panchukontunnaanu.